# Βικιπαίδεια συζήτηση:Πολιτική για αθλητικά θέματα

### Από τη Βικιπαίδεια, την ελεύθερη εγκυκλοπαίδεια

## [Επεξεργασία] Αίτημα για έναρξη συζήτησης από Βικιπαίδεια:Αγορά

Τον τελευταίο καιρό, και με τις συζητήσεις που συχνά κάνουμε περί σημαντικότητας προβληματίστικα σχειτικά με το τι ισχύει για τις αθλητικές ομάδες. Έχει δημιουργηθεί ένα μεγάλο πλήθος άρθρων για ποδοσφαιρικές ομάδες πόλεων, κωμοπόλεων, χωριών και... γειτονιών! Ποιά είναι η πολιτική μας σχετικά με αυτό το θέμα; Θεωρούμε ότι οποιοδήποτε αθλητικό σωματείο δικαιούται να έχει άρθρο ή υπάρχουν (ή έπρεπε να υπάρχουν) κάποιοι περιορισμοί, π.χ. παρουσίες σε εθνικές κατηγορίες εκτός από τοπικά πρωταθλήματα. Αναφέρω (εντελώς τυχαία) σαν παραδείγματα: Ολυμπιακός Κάτω Αχαΐας, Α.Σ. Ησαΐας Δεσφίνας, Φιλία Πάτρας. --Sith Lord Makro 13:29, 31 Μαΐου 2007 (UTC)

Δίκαιος ο προβληματισμός σου. Κυρίως εκείνοι που δημοσιεύουν και ασχολούνται με τέτοια άρθρα, θα έπρεπε να χτίσουν μια πολιτική ή να δούμε τι προβλέπουν άλλα wiki του συστήματος για το θέμα. Γενικώς το ότι μας βολεύει ή ο οτινανισμός μάλλον θα καταλήξει μπούμερανγκ. --ΗΠΣΤΓ 13:35, 31 Μαΐου 2007 (UTC)

Δεν υπάρχη , άλωστε γιαυτό μπήκαν αυτά τα άρθρα και ήταν και απο τα πρώτα στην κατηγορία Αθλητικοί σύλλογοι σε εποχή που ήταν ελάχιστα τα άρθρα στην Βικι.--*tony esopi λέγε 13:39, 31 Μαΐου 2007 (UTC)

Στην Αγγλική Βίκι , παρ. εδω υπάρχουν άρθρα και για τον πιο απίθανο και ασήμαντο σύλλογο.και η Ισπανική έχει για τις Ισπανικές ερασιετχνικές --*tony esopi λέγε 14:13, 31 Μαΐου 2007 (UTC)

Βεβαίως, να γίνει συζήτηση. Ας αρχίσουν οι χοροί! ∫lnxdx =xlnx - x + c 17:12, 31 Μαΐου 2007 (UTC)

Αν θέλετε πάμε σε σελίδα π.χ. Συζήτηση:Πολιτική για αθλητικά θέματα, αλλιώς εδώ. Προτείνω οι φίλαθλοι να συμπληρώσουν σωστά τους εξής καταλόγους:

### [Επεξεργασία] Ομάδες

- Ομάδα της γειτονιάς
- Αθλητικός σύλλογος με νομική ύπαρξη
- Δ' κατηγορία
- Γ' κατηγορία
- Β' κατηγορία
- Α' κατηγορία
- Έχουν παίξει σε διεθνείς διοργανώσεις

### [Επεξεργασία] Αθλητές

- Σε ομάδα της γειτονιάς
- Σε αθλητικό σύλλογο με νομική ύπαρξη
- Σε Δ' κατηγορία
- Σε Γ' κατηγορία
- Σε Β' κατηγορία
- Σε Α' κατηγορία (για μια μέρα, ένα μήνα, έξη μήνες, ένα χρόνο)
- Έχουν παίξει σε διεθνείς διοργανώσεις (μια φορά, δυο?)

Βάλτε μετά τη διαχωριστική γραμμή.

--Focal Point 17:29, 31 Μαΐου 2007 (UTC)

## [Επεξεργασία] Βάση

Τα θέματα που χρειάζεται να συζητηθούν είναι:

- Αθλήματα
- Αθλητικοί σύλλογοι (ομάδες κτλ)
- Αθλητές
  - Σε ατομικά αθλήματα
  - Σε ομαδικά αθλήματα
- Αθλητικοί χώροι (γήπεδα, προπονητήρια, βένιους κτλ)
- Αθλητικές διοργανώσεις

Συμπληρώστε...

Σε κάθε ζήτημα, χρειάζεται να αναζητήσουμε τα κριτήρια σπουδαιότητας με βάση τα όσα έχουν εδραιωθεί και καταγράφονται στη σελίδα Βικιπαίδεια:Σπουδαιότητα και μέσω αυτών των κριτηρίων να δημιουργηθούν οι κανόνες που θα περιέχονται στην οδηγία και θα την κάνουν χρήσιμη και εφαρμόσιμη. Οι κανόνες πρέπει να συμβαδίζουν με τις οδηγίες: Βικιπαίδεια:Ουδετερότητα, Βικιπαίδεια:Επαληθευσιμότητα και Βικιπαίδεια:Όχι πρωτότυπη έρευνα. ∫lnxdx =xlnx - x + c 18:19, 31 Μαΐου 2007 (UTC)

Πρότασή μου είναι να διαμορφωθεί μια γενική λογική και για γενικές περιπτώσεις, αλλά μάλλον όχι απόφαση μαύρο-άσπρο για κάθε μια υποπερίπτωση, γιατί οι επιμέρους περιπτώσεις μπορεί να είναι από πάρα πολλές έως αμέτρητες. Δε διαφωνώ με την καταγραφή θεμάτων που έχουμε σήμερα στη Βικιπαίδεια, όπως άρχισε ο CeeKay παραπάνω, απλώς μιλάω για αυτό που νομίζω σαν καλή ιδέα για επιθυμητό συμπέρασμα από τη συζήτηση. --Focal Point 18:30, 31 Μαΐου 2007 (UTC)

## [Επεξεργασία] Σημαντικότητα και ενημέρωση

Πιθανώς η σημαντικότητα των αθλητικών συλλόγων ή μη να τεκμηριώνεται γενικότερα από το ζήτημα σημαντικότητα στη ΒΠ. Το κάθε απίθανο που εντοπίζει ο Tony πιο πάνω ή η ρευστότητα των ερασιτεχνικών αθλητικών σωματείων είναι πιθανό να δημιουργήσει προβλήματα. Τον τελευταίο καιρό μάλιστα εντόπισα ότι δημιουργούνται σωρηδόν πρότυπα για ρευστές καταστάσεις όπως είναι ετήσια πρωταθλήματα που αναμένεται να ξεχαστούν ή να χρησιμοποιούνται μια μόνο φορά. Βρήκαμε παπά, θάβουμε πεντακόσιους με αυτά τα σωρηδόν πρότυπα. Anyway, σε κάθε περίσταση, πέρα από την απλή καταχώρηση μιας ξερής πληροφορίας που δεν είναι τίποτα άλλο από σκέτη καταλογογράφηση και συνεπώς αντίθετη προς την πολιτική της Βικιπαίδειας, ο αθλητισμός δεν είναι πληροφορία ξερή. Είναι ένα κοινωνικό φαινόμενο με πολλές παραμέτρους που σχεδόν καθορίζουν τη ζωή μας. Αν διαβάσω το λήμμα Παναθηναϊκός, για παράδειγμα, το μόνο που θα πάρω είναι πληροφορίες διαθέσιμες παντού στο διαδίκτυο και αδιάφορες ως ξερός κατάλογος περίπου. Διαβάζοντας το λήμμα Παναχαϊκή όμως πήρα πληροφορίες που με ώθησαν να δω το σωματείο με μια διαφορετική οπτική γωνία, που μου ήταν παντελώς άγνωστη κοινωνικά και ιστορικά. Το ένα είναι κατάλογος κι ας αφορά μια σημαντική ομάδα, το άλλο είναι εγκυκλοπαιδικό λήμμα. Σε κάθε περίσταση δηλαδή, η πολιτική μας προτείνω να καθορίζεται -εκτός των άλλων παραμέτρων- και από την εγκυκλοπαιδικότητα ή μη του λήμματος. Thank you--ΗΠΣΤΓ 19:32, 31 Μαΐου 2007 (UTC)

Η παραπάνω τοποθέτηση με βρίσκει ιδιαίτερα σύμφωνο. I thank you ΗΠΣΤΓ. --Focal Point 20:11, 31 Μαΐου 2007 (UTC)

Θα συμφωνησω κι εγω --*tony esopi λέγε 20:22, 31 Μαΐου 2007 (UTC)

Ένα θέμα που αποτελεί κατά κάποιο τρόπο δικό μου en:pet peeve (συγγνώμη για την αγγλικούρα αλλά πώς το λέμε αυτό στα ελληνικά;) είναι το ποιοι θεωρούνται ολυμπικονίκες. Μπορούμε να αφήσουμε κατά μέρος την γελοία σύλληψη της ελληνικής πολιτείας να θεωρεί τους ολυμπιονικές τους οκτώ πρώτους; Ολυμπιονίκης είναι ο πρώτος και μόνο ο πρωτος· τυχόν άλλη επέκταση στο 2ο, τον 3ο, κλπ είναι μία διαστροφή της λογικής. Όσοι τερμάτισαν στις υπόλοιπες θέσεις είναι πραγματικά αξιόλογοι και φυσικά και μπορούν να μπουν στην ΒΠ αλλά δεν είναι ολυμπιονίκες.
Σε σχέση με τα υπόλοιπα ζητήματα, νομίζω ότι το όρια πρέπει να είναι:

- Για αθλητές/ομάδες/χώρους/κλπ που δεν είναι Έλληνες:
  - τουλάχιστον μία αναγνώριση (=νίκη) σε επίπεδο χώρας
- Για αθλητές/ομάδες/χώρους/κλπ που είναι Έλληνες:
  - τουλάχιστον μία αναγνώριση (=νίκη) σε επίπεδο νομού

Αναγνωρίζω ότι πρόκειται για πολύ αόριστα κριτήρια αλλά αισθάνομαι ότι δεν κατέχω αρκετά το θέμα για να μιλήσω ουσιαστικότερα. Λέω απλώς μία γνώμη. --(cubic[*]star(Συζήτηση(Email))) 21:56, 31 Μαΐου 2007 (UTC)

Δεν συμφωνώ. Εμένα προσωπικά δεν μου φαίνεται καθόλου γελοίο να θεωρείται ολυμπιονίκης κάποιους που καταλαμβάνει μια απο τις 8 πρώτες θέσεις. Επίσης πιστεύω οτι δεν θα πρέπει να υπάρχουν διαφορετικά κριτήρια για ξένους και έλληνες αθλητές. Είμαστε στην ελληνόφωνη βικιπαίδεια και οχι στην ελληνική, απλως όντας έλληνες είναι λογικό να καταπιανόμαστε με θέματα που απασχολούν την Ελλάδα. Αυτο όμως δεν σημαίνει οτι θα έχουμε διαφορετικά κριτήρια για τους ξένους. Συμφωνώ με την παραπάνω αποψη του Καλογερόπουλου Φιλικά --Diu 22:32, 31 Μαΐου 2007 (UTC)

Ας δούμε κατ' αρχήν τα βασικά, όπως ποιοί αθλητικοί σύλλογοι πρέπει να έχουν άρθρο. Νομίζω ότι πρέπει να βάλουμε κάποια κριτήρια και μια βάση μπορεί να είναι να μην περιλαμβάνουμε ομάδες που έχουν παρουσία μόνο σε τοπικά πρωταθλήματα. Θα μπορούσαμε μάλιστα αν θέλουμε να θέσουμε και παραπάνω κριτήρια, όπως να έχει μια ομάδα τουλάχιστον έναν αριθμό (π.χ. 3) από παρουσίες σε επαγγελματική κατηγορία (Δ' εθνική για το ποδόσφαιρο). Ας ακούσουμε γνώμες... --Sith Lord Makro 23:01, 31 Μαΐου 2007 (UTC)

Ο περίεργος με τις γάτες το θέτει πολύ ωραία και όντως παίζει τεράστιο ρόλο η εγκυκλοπαιδικότητα του λήμματος και μου δίνει πολύ καλή "πάσα" (καλό;). Προσωπικές μου απόψεις-α:

- Τα άρθρα πρέπει να διατηρούν δομή, θεματολογία και λόγο που αντικατοπτρίζει το τι είναι εγκυκλοπαιδικό άρθρο. Έτσι κάθε "οπαδική", υποκειμενική επεξεργασία θα είναι φέρλυ ευδιάκριτη και θα μπορεί να αναιρεθεί εύκολα.
- Διαφορετικά κριτήρια για ξένους και έλληνες αθλητές θέλοντας και μη, θα υπάρχ(ξ)ουν. Ο αθλητισμός είναι (ευτυχώς ή δυστυχώς) ΚΑΙ θέαμα και υπάρχουν αθλητές σελέμπριτις που πολλές φορές υποσκελίζουν καλύτερούς τους (πχ με τον έκλυτο βίο τους). Στην Ελλάδα αυτό το αντιλαμβανόμαστε περισσότερο, για Έλληνες αθλητές, από ότι θα το αντιλαμβανόταν για τον αντίστοιχο, κάποιος σε κάποια άλλη χώρα (πχ Νότιος Αφρική).
- Για αυτό που λέει ο Ντίου, θα συμφωνήσω, αλλά όχι για τους αθλητές, αλλά για τα αθλήματα. Δηλαδή να υπάρχουν ίδια κριτήρια σε αθλήματα που δεν είναι δημοφιλή στην Ελλάδα, με τα κριτήρια για τα αθλήματα που είναι δημοφιλή στο εξωτερικό (πχ Νότιος Αφρική).
- Επίσης, να σημειώσω ότι μας διαβάζουν και πολλοί Γκρης οφ δε νταϊασπόουρα (ellines tis thiasporas), οι οποίοι κατά κάποιον τρόπο μαθαίνουν για την Ελλάδα και τους τόπους καταγωγής τους από ιστοχώρους όπως η Βικιπαίδεια. Για αυτόν το λόγο θα ήθελα να είναι σχετικά ανεκτικά τα κριτήρια με τοπικές ομάδες (αν αυτό συμβαδίζει με ουδετερότητα, επαληθευσιμότητα, όχι πρωτότυπη έρευνα αφενός και αφετέρου αν συμφωνήσουν προσθέτοντας κάτι στην επιχειρηματολογία αυτήν, οι υπόλοιποι).
- Δυσκολεύτηκα να συγκρατήσω όλες τις απόψεις μου, αλλά διατηρώ την πεποίθηση ότι η λευκή σάλτσα αν αποτύχει, δένει με προσθήκη αλμυρού τυριού που λιώνει.

Ευχαριστώ. ∫lnxdx =xlnx - x + c 23:36, 31 Μαΐου 2007 (UTC)

Επειδή μόλις χτύπησα σαγανάκι με αλμυρό τυρί που λειώνει και μπύρα, επ' αυτού για αυτόν το λόγο θα ήθελα να είναι σχετικά ανεκτικά τα κριτήρια με τοπικές ομάδες (αν αυτό συμβαδίζει με ουδετερότητα, επαληθευσιμότητα, όχι πρωτότυπη έρευνα) συμφωνώ στα πλαίσια της τοπικότητας του ελληνόφωνου wiki. Όχι, η μπύρα δεν επηρεάζει την ευθυκρισία μου κι έχει και 24 βιταμίνες--ΗΠΣΤΓ 00:18, 1 Ιουνίου 2007 (UTC)

    Εγω θα πρότεινα αυστηρά κριτήριά για τους αθλητές .Για ομαδικά αθλήματα κάποιο πρωτάθλημα ή κύπελλο ή συμμετοχή σε εθνική ομάδα , ή τίτλο σε Ευρωπαϊκή η παγκόσμια διοργάνωση και απο εκεί και πέρα μόνο κάποιος με κάτι αξιοσημείωτο θα μπορούσε να μπή, κάτι ανάλογο γίνετε και στις άλλες Βίκι απο όσο μου επιτρέπει η γνώση ξένων γλωσσών να καταλαβαίνω . Δεν νομίζω ότι χρειαζόμαστε άρθρα με τους 10-20 καλύτερους κάθε συλλόγου η πόλης ή νομού .Σε αθλητές ατομικών πρωταθλημάτων (Στίβος....) 1η θέση σε πανελλήνιο , ευρωπαϊκό και παγκόσμιο πρωτάθλημα, και όχι πρώτους σε τοπικά πρωταθλήματα και τουρνουά.

    Για τους συλλόγους θα πρότεινα μεγάλη ανοχή με την ένοια ότι οι σύλλογοι αποτελούνται απο πολλά άτομα (παράγοντες,αθλητές.φροντιστές,Φίλαθλους κτλ) και εκπροσωπούν Ολόκληρες πόλεις , χωριά, συνοικίες έχουν λαϊκό έρεισμα και προσφέρουν κοινωνικό έργο ανεξάρτητα σε κάποια κατηγορία παίζουν.και συμφωνώ με τους προλαλίσαντες : (αν αυτό συμβαδίζει με ουδετερότητα, επαληθευσιμότητα, όχι πρωτότυπη έρευνα) .

--*tony esopi λέγε 09:32, 3 Ιουνίου 2007 (UTC)

Δεν συμφωνώ με την υιοθέτηση πολιτικής διαγραφής των αθλητικών άρθρων ούτε στην συγκεκριμένη περίπτωση ούτε και σε καμία άλλη περίπτωση στην οποία δεν παραβιάζονται βασικές αρχές. Νομίζω ότι δεν υπάρχει λόγος να έχουμε πολιτική για το κάθε τι. Καλύτερα να έχουμε δεκάδες μικρού βεληνεκούς άρθρα παρά δεκάδες πολιτικές που κανείς δεν θα μπορεί να επιβάλει και ελάχιστα άρθρα τελικά. Θα συνοψίσω τα επιχειρήματά μου σε τρεις κατηγορίες:

- Σπουδαιότητα άρθρων. Το αν ένα άρθρο είναι σπουδαίο ή όχι καθορίζεται από την εγκυκλοπαιδική του αξία/ ποιότητα που είναι πράγμα μετρήσιμο κι όχι με υποκειμενικά κριτήρια. Εφόσον πραγματεύεται πραγματικά γεγονότα, καταστάσεις που αφορούν έναν ευρύτερ κύκλο ή μια κοινότητα (τοπική έστω) και τηρεί τις βασικές αρχές δεν βλέπω το λόγο να μην συμπεριληφθεί στη βικιπαίδεια.

- Χρησιμότητα. Η χρησιμότητα των άρθρων δεν πρέπει να ταυτίζεται με την εικαζόμενη επισκεψιμότητά τους. Πολλές φορές τα άρθρα για αθλητικά σωματεία και συλλόγους επιτελούν έναν κοινωνικό, ιστορικό σκοπό. Ορισμένα αποτελούν δείγμα της ιστορίας και του πολιτισμού ενός τόπου, όσο μικρός κι αν είναι, και αποτυπώνουν την κοινωνική του οργάνωση ενώ τα πρόσωπα και γεγονότα που πρωτοστάτησαν στην ίδρυσή τους και μετέπειτα πορεία τους είναι συχνά σπουδαίες ιστορικές προσωπικότητες έστω σε τοπικό επίπεδο. Τα άρθρα για αθλητικούς συλλόγους επιπέδου χωριού, κωμόπολης ή γειτονιάς προσφέρουν ίσως σπουδαιότερες υπηρεσίες απ’ ότι άρθρα ομάδων με πολύ μεγαλύτερες διακρίσεις. Πολύ συχνά απόδημοι έλληνες ανατρέχουν σε αυτά τα άρθρα που αποτελούν το μοναδικό συνδετικό κρίκο με την ιδιαίτερη πατρίδα τους (χωριό, γειτονιά) αφού ίσως είναι ο μοναδικός τρόπος με τον οποίο γίνεται αναφορά στις πατρογονικές τους εστίες. Και μόνο γι’ αυτό το λόγο δεν πρέπει να διαμορφωθεί πολιτική διαγραφής άρθρων με κριτήριο της διακρίσεις της κάθε ομάδας κτλ.

- Ελκυστικότητα. Ο τοπικός αθλητισμός συγκεντρώνει το ενδιαφέρον μεγάλης μερίδας κόσμου. Άρθρα σχετικά με τα τοπικά πρωταθλήματα που έχουν αρκετά ολοκληρωμένη μορφή λειτουργούν ως «κράχτης» αφού όποιος τα διαβάζει μπορεί να ακολουθήσει δεσμούς με άλλα άρθρα αυξάνοντας την συνολική απήχηση της βικιπαίδειας. Ενθαρρύνουν λοιπόν την διείσδυση σε μεγαλύτερη μερίδα κοινού, αυξάνουν την αναγνωσιμότητα και την πληρότητα της εγκυκλοπαίδειας. Τυχόν διαγραφή τέτοιων άρθρων θα καταστήσει τη βικιπαίδεια φτωχότερη, θα αποξενώσει χρήστες που τα δημιούργησαν ή τα διαβάζουν και τελικά ίσως οδηγήσει σε αποχώρηση χρηστών από το εγχείρημα.

Για αυτούς τους βασικούς λόγους είμαι κατά της υιοθέτησης νέας πολιτικής στον τομέα αυτό. --Conudrum 18:28, 3 Ιουνίου 2007 (UTC)

Η παραπάνω παρουσίαση με βρίσκει σύμφωνο, αλλά σε κάθε περίπτωση, θεωρώ η συζήτηση για τα θέματα αυτά είναι ιδιαίτερα υγιής. Τώρα βέβαια, θα έπρεπε να σβήσω κάτι από αυτά που έγραψα παραπάνω, αλλά δε θα το κάνω. Καλά ήταν και εκείνα, καλύτερα και αυτά που είναι γραμμένα εδώ. --Focal Point 18:36, 3 Ιουνίου 2007 (UTC)

Πρώτη φορά κάνουμε τόσο υγιή συζήτηση για θέμα σημαντικότητας. Μ'αρέσει.
Η δική μου άποψη:

- Διακρίσεις μεταξύ Ελλήνων και ξένων: απαράδεκτο.
- Για ομαδικό αθλητισμό: Απαραίτητη η συμμετοχή σε εθνική κατηγορία (ερασιτεχνική ή επαγγελματική) (και θα έλεγα τουλάχιστον δύο χρονιές, γιατί για μια χρονιά μπορεί να σπάσει ο διάολος το ποδάρι του αλλά δύσκολα δύο, αν σας αρκεί η μια δεν έχω πρόβλημα). Ομάδες που παίζουν μόνο σε τοπικά πρωταθλήματα μπορούν να αναφέρονται στο άρθρο για την αντίστοιχη αθλητική ένωση και σε αντίστοιχη ενότητα του άρθρου για τον τόπο της ομάδας (π.χ. ο (υποθετικός) Α.Ο. Ατρόμητος Σοχού που παίζει μόνο στο τοπικό πρωτάθλημα μπορεί να αναφέρεται στο άρθρο Σοχός). Έτσι δεν υπάρχει ούτε πρόβλημα σημαντικότητας ούτε χάνεται η πληροφορία για αυτή την ομάδα (και θα είναι και ποιο πλήρη τα άρθρα για τον κάθε τόπο). Τις περισσότερες φορές άλλωστε σε μια τοπική ομάδα το σημαντικότερο είναι το «τοπική» και έπειτα το «ομάδα», σημαντικοί λοιπόν για τον τόπο τους, αλλά πιθανότατα όχι για το άθλημα.
- Για ατομικό αθλητισμό: Πρώτη θέση σε εθνικό πρωτάθλημα, τρεις πρώτες σε πανευρωπαϊκό και παγκόσμιο, οκτώ πρώτες θέσεις σε ολυμπιακό άθλημα (δεν μου αρέσει κι εμένα αυτό το ελληνικό παράλογο, αλλά αφού έτσι το θέλει η πολιτεία και ο αθλητικός κόσμος εμένα μου περισσεύει, έτσι κι αλλιώς τις περισσότερες φορές θα έχουν κάποια από τις προηγούμενες διακρίσεις).

— Geraki ΣΜ - 2007-06-03T 22:10Z.

(π.χ. ο (υποθετικός) Α.Ο. Ατρόμητος Σοχού που παίζει μόνο στο τοπικό πρωτάθλημα μπορεί να αναφέρεται στο άρθρο Σοχός). Έτσι δεν υπάρχει ούτε πρόβλημα σημαντικότητας ούτε χάνεται η πληροφορία για αυτή την ομάδα. Ενδιαφέρουσα άποψη. Όντως δεν χάνεται η πληροφορία--ΗΠΣΤΓ 22:16, 3 Ιουνίου 2007 (UTC)

Ακριβώς αυτό που λέει το Geraki θα έλεγα κι εγώ με βάση το προηγούμενο κείμενο του Conudrum. Τα άρθρα για τοπικές ομάδες (χωριών, κωμοπόλεων κλπ) είναι ακριβώς αυτό, τοπικού ενδιαφέροντος δηλαδή, και μπορούν κάλλιστα να αναφέρονται σε ξεχωριστή παράγραφο στο αντίστοιχο άρθρο του τόπου τους, άλλωστε το πλήθος της πληροφορίας που θα περιέχεται δεν είναι απαγορευτικό για κάτι τέτοιο, το αντίθετο μάλιστα. Επίσης συμφωνώ να μην είναι αρκετή μια μόνο συμμετοχή σε εθνική κατηγορία, αλλά να βάλουμε κάποιο συμφωνημένο όριο συμμετοχών (όχι πολύ μεγάλο, θα έλεγα 2 ή 3). --Sith Lord Makro 22:42, 3 Ιουνίου 2007 (UTC)

Θα διαφωνήσω , ένα σωματείο τοπικού ενδιαφέροντος μπορεί να κατακτήσει το τοπικό κύπελλο και να παίξει στο κύπελλο ερασιτεχνών Ελλάδος που είναι εθνική διοργάνωση. Το να κατακτήσεις το κύπελλο ή το πρωτάθλημα ενός νομού δεν νομίζω να είναι τυχαίο γεγονός, και όταν γίνει αυτό έστω και μια φορά υπάρχει και ανάλογη δημοσιότητα σε εφημερίδες πανελλήνιας εμβέλειας και μάλιστα όλο τον χρόνο αφού οι περισσότερες εφημερίδες γράφουν νέα των συλλόγων Δ΄εθνικής αλλά και ρεπορτάζ των αγώνων τους. Άρα υπάρχει επαληθευσιμότητα . Δεν νομίζω ότι χρειάζεται να αποκλείσουμε τους συλλόγους που αγωνίζονται αποκλειστικά στο τοπικό πρωτάθλημα .Τα ίδια άρθρα υπάρχουν και στην Αγγλική Βικιπαίδεια χωρίς κανένα πρόβλημα. --*tony esopi λέγε 23:06, 3 Ιουνίου 2007 (UTC)

  Μα φυσικά εφ'όσων έχουν ξεπεράσει τις υπόλοιπες τοπικές ομάδες και έχουν συμμετάσχει σε Εθνική διοργάνωση, είναι σημαντικό (αυτό δεν έγραψα παραπάνω;). Δεν έχω γράψει να αγωνίζονται τώρα στην Εθνική αλλά να έχουν αγωνιστεί έστω και παλιότερα. Τοπική είναι αυτή που δεν έχει παίξει ποτέ σε εθνική διοργάνωση. Έτσι οι σημαντικότερες ομάδες κάθε νομού θα είναι σε ξεχωριστό άρθρο ενώ οι υπόλοιπες σε άρθρα για το κάθε χωριό, ώστε η ανάλογη σημαντικότητα θα αντικατοπτρίζεται με ανάλογη βαρύτητα στην Βικιπαίδεια. — Geraki ΣΜ - 2007-06-03T 23:25Z.

σχόλιο ένα σχόλιο ιδιαίτερα σημαντικό το οποίο πρέπει να λάβουμε υπόψη μας . Πρίν το 1960 στο ποδόσφαιρο και στα άλλα ομαδικά αθλήματα , αργότερα, δεν υπήρχαν εθνικές κατηγορίες. Άρα θα πρέπει να υπάρχουν διαφορετικά ;; κριτήρια για εκεί απο την συμμετοχή σε εθνική κατηγορία 1, 2 η 3 χρονιές ;;;

- Εξάλλου ο Καλογερόπουλος φτιάχνει ωραία σαγανάκια και μας έχει τάξη να φτιάξη κι άλλο εάν είμαστε ήσυχοι --*tony esopi λέγε 22:28, 3 Ιουνίου 2007 (UTC)

  Πιθανό. Θα την βρούμε κι εκεί την φόρμουλα. — Geraki ΣΜ - 2007-06-03T 23:25Z.

Ανακτήθηκε από "http://el.wikipedia.org../../../%CF%80/%CE%BF/%CE%BB/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1_%CF%83%CF%85%CE%B6%CE%AE%CF%84%CE%B7%CF%83%CE%B7%7E%CE%A0%CE%BF%CE%BB%CE%B9%CF%84%CE%B9%CE%BA%CE%AE_%CE%B3%CE%B9%CE%B1_%CE%B1%CE%B8%CE%BB%CE%B7%CF%84%CE%B9%CE%BA%CE%AC_%CE%B8%CE%AD%CE%BC%CE%B1%CF%84%CE%B1_efb5.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση